open-index/open-wikipedia-markdown huggingface dataset:
அர்ச்சனா நாயக்

**அர்ச்சனா நாயக்** (பிறப்பு 27 பிப்ரவரி 1966) இந்தியாவைச் சேர்ந்த ஒடிசா மாநில அரசியல்வாதி ஆவார். இந்தியப் நாடாளுமன்றத்தின் பதினான்காவது மக்களவை உறுப்பினராக இருந்த இவர் ஒடிசாவின் கேந்திரபாரா மக்களவைத் தொகுதியில் இருந்து பிஜூ ஜனதா தளம் கட்சியின் சார்பில் தேர்ந்தெடுக்கப்பட்டார்.  2009 பொது தேர்தலின் போது பிஜூ ஜனதா தளம் கட்சியிலிருந்து விலகி பாரதிய ஜனதா கட்சியில் இணைத்து புவனேஸ்வர்  மக்களவைத் தொகுதியில் போட்டியிட்டார். 2013 ஆம் ஆண்டு பாரதிய ஜனதா கட்சியிலிருந்து விலகினார். 

## மேற்கோள்கள்

## வெளி இணைப்புகள்
* பதினான்காவது மக்களவை உறுப்பினர்களின் பட்டியல். இந்தியப் நாடாளுமன்ற செயலக இணைனதளம்.

பகுப்பு:14வது மக்களவை உறுப்பினர்கள்
பகுப்பு:1966 பிறப்புகள்
பகுப்பு:வாழும் மக்கள்
பகுப்பு:ஒடிசா அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
அஸ்ஸாம் மனித உரிமை ஆணையம்

**அஸ்ஸாம் மனித உரிமை ஆணையம்** 19 மார்ச் 1996 அன்று அமைக்கப்பட்டது.

## உறுப்பினர்கள்
பகுதி 5, TPHRA, 1993 (திருத்தச் சட்டம் 2006 ) விதியின்படி, இதன் தலைவாராக உயர் நீதிமன்றத்தின் தலைமை நீதிபதி இருப்பாா். மேலும் இதன் உறுப்பினா்களாக உயர் நீதி மன்றத்தின் நீதிபதி, ஏழு ஆண்டுகள் பணி அனுபவம் உள்ள மாவட்ட நீதிபதி  மற்றும் மனித உாிமையில் நிபுணரத்துவம் உைடய உறுப்பினா் ஒருவா் ஆகியோா் உறுப்பினா்களாக இருப்பாா்கள்.
* சிக்கிம் ஜம்மு & காஷ்மீர்  உயர்நீதிமன்றங்களின் முன்னாள் தலைமை நீதிபதி அப்டாப் ஹுசைன் சைக்கியா,   டிசம்பர் 1, 2011 அன்று தலைவராக நியமிக்கப்பட்டனர்
* முன்னாள் மாவட்ட மற்றும் அமர்வு நீதிபதியான ஸ்ரீ தருண் பூகன்  டிசம்பர் 16, 2011 அன்று  உறுப்பினராக பொறுப்பேற்றாா். 
* ஸ்ரீ ஜோதி பிரசாத் சலிஹா, பிப்ரவரி 18, 2008 அன்று உறுப்பினராகவும் பொறுப்பேற்றார்

## மேற்கோள்கள்

பகுப்பு:இந்தியாவில் மனித உரிமைகள்
கீழப்பனையூர்

**கீழப்பனையூர்** என்ற கிராமம், இந்தியாவின் தமிழ்நாடு மாநிலத்தில், இராமநாதபுரம் மாவட்டத்தின், முதுகுளத்தூர் வருவாய் ஒன்றியத்தில் அமைந்துள்ளது.

## மக்கள் தொகை
2001 மக்கள் தொகை கணக்கெடுப்பின்படி, 
கீழப்பனையூர் கிராமத்தின் மொத்த மக்கள் தொகை 
2024 ஆகும்.மொத்த மக்கள் தொகை 1351 ஆகும். இவர்களில் பெண்கள் 654 பேரும் ஆண்கள் 697 பேரும் உள்ளனர்

## மேற்பார்வை

பகுப்பு:பிற மொழி வார்த்தைகளைக் கொண்ட கட்டுரைகள்
தயோசயனோசன்

**தயோசயனோசன் **(*Thiocyanogen*) என்ற சேர்மத்தின் வாய்ப்பாடு (SCN)2 ஆகும். இது ஒரு போலி உப்பீனி ஆகும். தயோசயனேட்டு என்ற போலி ஆலைடுகளில் இருந்து பெறப்படுகிறது. இதன் ஆக்சிசனேற்ற திறனானது புரோமினைக் காட்டிலும் அதிகம் ஆகும். இது நீருடன் பின்வருமாறு வினையில் ஈடுபடுகிறது.

3(SCN)2  +  4H2O   →   H2SO4 + HCN  +  5SCN− + 5H+

இச்சேர்மமானது உண்மையில் அயோடினுடன் டை எத்தில் ஈதரில் கரைக்கப்பட்ட வெள்ளி தயோசயனேட்டுத் தொங்கலின் வினையினால் பெறப்படுகிறது. ஆனால் இந்த வினையானது அயோடினின் பலவீனமான ஆக்சிசனேற்ற சக்தியின் காரணமாக போட்டியிடும் சமநிலை வினையால் பாதிக்கப்படுகிறது. இதே ஆய்வுகள் சோடர்பேக்கை சல்பர் டைசயனைடு சேர்மத்தைத் தனிமைப்படுத்த வழிவகுத்தது. தயோசயனோசனைத் தயாரிப்பதற்கான மேம்பட்ட வழிமுறையானது காரீய(II) நைட்ரேட்டு மற்றும் சோடியம் தையோசயனேட்டு ஆகியவற்றின் நீர்க்கரைசல்களை ஆக்சிசனேற்ற வினைக்கு உட்படுத்தும் போது காரீய தயோசயனேட்டை வீழ்படிவாகத் தரும் வினை மூலம் கிடைக்கிறது. நீரற்ற Pb(SCN)2 -இன் தொங்கல் கரைசலானது அசிட்டிக் அமிலத்தில் உள்ள புரோமினுடன் வினைப்பட்டு 0.1M தயோசயனோசன் கரைலைத் தருகிறது. இச்சேர்மம் ஒரு சில நாள்கள் இருக்கும் நிலைத்தன்மை உடையது. Alternatively, a solution of bromine in methylene chloride is added to a suspension of Pb(SCN)2 in methylene chloride at 0&nbsp;°C.

: Pb(SCN)2  +  Br2   →   (SCN)2  +  PbBr2

## மேற்கோள்கள்

பகுப்பு:கனிம கரிமச் சேர்மங்கள்
பகுப்பு:கனிம நைதரசன் சேர்மங்கள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பகுப்பு:கனிம கந்தகச் சேர்மங்கள்
தஞ்சாவூர் வருவாய் கோட்டம்

**தஞ்சாவூர் வருவாய் கோட்டம்** என்பது இந்தியாவின், தமிழ்நாட்டின், தஞ்சாவூர் மாவட்டத்தில்  உள்ள ஒரு வருவாய் கோட்டம் ஆகும். இந்த வருவாய் கோட்டத்தில் ஒரத்தநாடு, தஞ்சாவூர், திருவையாறு ஆகிய வட்டங்களை உள்ளடக்கியது.

## மேற்கோள்
* 

பகுப்பு:தஞ்சாவூர் மாவட்ட வருவாய் கோட்டங்கள்
பகுப்பு:துப்புரவு முடிந்த தஞ்சாவூர் மாவட்ட ஆசிரியர்கள் தொடங்கிய கட்டுரைகள்
உயிர்த்தெழும் செடி

**புத்துயிர்ப்புச் செடி** *(Anastatica hierochuntina)* அல்லது **ஜெரிக்கோ உரோசுச் செடி** ஒரு பருவச் செடி ஆகும். இது நீரால் விரிந்து குறுகக் கூடியது. என்றாலும்,  இது உண்மையான புத்துயிர்ப்புத் தாவரமன்று. ஏனெனில், இதன் மடிந்த இழைமங்கள் துளிர்த்து பசுமை அடைவதில்லை.

## வகைப்பாடு

தாவரவியல் பெயர்    	:	*அனஸ்டாட்டிக்கா கைரோசன்டினா*  (*Anastatica hierochuntina*)

குடும்பம்			:	 **குருசிபெரே**  (**Cruciferae**)

வேறு பெயர்			:	**ஜெரிக்கோ உரோசு**   (**Rose of Jericho**)

## பெயர்கள்
பொதுவாக, இது **மரியம் மலர்**, ** தூயமேரி மலர்**, **மேரி மல்லர்**, **வெண்கடுகு மலர்**, **ஜெரிக்கோ  உரோசு** எனப்படுகிறது.

## சிறப்பு பண்புகள்

இது ஒருபருவச் செடி, 12 செ.மீ. உயரம் வளரும். வெள்ளை நிற சிறிய பூக்கள் விரைவில் வந்தவுடன் இலைகள் உதிரந்துவிடும். இதன் பிறகு இதனுடைய கிளைகள் சுருண்டு பந்து போன்று உருண்டையாகி கூடைபோல் தோன்றும். இதைச் சுற்றியுள்ள கிளைகள் பாதுகாக்கின்றன. பாலைவனக் காற்றின் மூலம் இதன் வேர்கள் பிடுங்கப்பட்டால் இது உருண்டுகொண்டே செல்லும். இந்த பந்துபோன்ற அமைப்பு பார்ப்பதற்கு வெடிக்காத ரோஜா பூ போல் உள்ளது. மழை வந்தவுடன் இதன் கிளைகள் திரும்பவும் திறக்கின்றன. இதனால் இதன் உள்ளே உள்ள கனி வெடித்து விதைகள் வெளியே வருகின்றன. விதைகள் கிளையின் உள்ளேயே முளைக்கின்றன. இச்செடி இறப்பதில்லை. மீண்டும் உயிர் பெற்று விடுகிறது. இதில் ஒரே ஒரு இனம் மட்டும் உள்ளது.

## காணப்படும் பகுதிகள்

இச்செடி அரேபியா, சிரியா, பாலத்தீனம், மற்றும் அல்ஜீரியா பாலைவனப் பகுதிகளில் வளர்கிறது.

## காட்சி மேடை

File:Anastatica_hierochuntica_flower.JPG|மலர்கள்
File:Zarga_mountains_(10).jpg| உலர்ந்தது 
File:SproutingAnastatica.jpg|நீரில்  


## மேற்கோள்கள்

பகுப்பு:துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
பகுப்பு:செடிகள்
பகுப்பு:தமிழக ஆசிரியர்கள் தொடங்கிய தாவரவியல் கட்டுரைகள்
பகுப்பு:தகவற்பெட்டி மேம்பாடு தேவைப்படும் தாவரவியல் கட்டுரைகள்
ஐஇஇஇ பத்திரிக்கை - குவான்டம் எலெக்ட்ரானிக்சில் தேர்ந்தெடுக்கப்பட்ட தலைப்புகள்

IEEE ஃபோட்டோனிசிக்ஸ் சொசைட்டி வெளியிட்டுள்ள குவாண்டம் எலெக்ட்ரானிசில் தேர்ந்தெடுக்கப்பட்ட தலைப்புகள் பற்றிய IEEE இதழ் என்பது மாத இருமுறை வெளியிடப்படும் அறிவியல் சார்ந்த  மதிப்பாய்வு இதழாகும். இது குவாண்டம் எலக்ட்ரானிக்ஸ் பற்றிய ஆராய்ச்சியை உள்ளடக்கியது. பத்திரிகை ஆசிரியரான லுக் எஃப். லெஸ்டர் (வர்ஜீனியா டெக்., ஜர்னல் சைட்டேஷன் ரிபோர்ட்ஸ் படி, இந்த பத்திரிகை 2013 ஆம் ஆண்டின் தாக்கம் காரணி 3.465 ஆக உள்ளது. 

## மேலும் காண
* *IEEE Journal of Quantum Electronics*

## மேற்கோள்கள்

## பிற இணைப்புகள்
* 

பகுப்பு:ஆங்கில இதழ்கள்
நாகப்பட்டினம் வருவாய் கோட்டம்

**நாகப்பட்டினம் வருவாய் கோட்டம்** என்பது இந்தியாவின், தமிழ்நாட்டின், நாகப்பட்டினம் மாவட்டத்தின் வருவாய் கோட்டங்களில் ஒன்றாகும். இதில் கீழ்வேளூர், நாகப்பட்டினம்,  திருக்குவளை, வேதாரண்யம் ஆகிய வட்டங்கள் அடங்கும்.

## மேற்கோள்
* 
பகுப்பு:நாகப்பட்டினம் மாவட்டம்
லாஞ்சி சட்டமன்றத் தொகுதி

**லாஞ்சி சட்டமன்றத் தொகுதி** (*Lanji Assembly constituency*) இந்தியாவின் மையப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும். இத்தொகுதி பாலாகாட் மாவட்டத்தில் அமைந்துள்ளது. பாலாகாட் மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 109 ஆகும்.

## தற்போதைய சட்டமன்ற உறுப்பினர்
லாஞ்சி சட்டமன்றத் தொகுதியின் தற்போதைய உறுப்பினராக இந்திய தேசிய காங்கிரஸ் கட்சியைச் சேர்ந்த *ஹினா லிக்கிராம் காவரே* இருக்கிறார்.

## மேற்கோள்கள்

பகுப்பு:மத்தியப் பிரதேச சட்டமன்றத் தொகுதிகள்
பகுப்பு:பாலாகாட் மாவட்டம்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
குஜராத் மாநில மனித உரிமைகள் ஆணையம்

**குஜராத் மாநில மனித உரிமைகள் ஆணையம்** என்பது தன்னாட்சி பெற்ற மாநில அமைப்பாகும். இது  இந்தியாவின்  மேற்கு மாநிலமான குஜராத்தில் மனித உரிமைகள் மீறப்படுவதைப் பற்றி விசாரிப்பாதே இதன் நோக்கமாகும் இந்த அமைப்பானது 12 செப்டம்பர் 2006 அன்று அமைக்கப்பட்டது.

## முக்கிய சம்பவங்கள்
* சிறந்த பேக்கரி வழக்கு
* கோத்ரா ரயில் எரிப்பு

## References

பகுப்பு:இந்தியாவில் மனித உரிமைகள்
ஜம்மு & காஷ்மீர் மனித உரிமைகள் ஆணையம்

**ஜம்மு & காஷ்மீர் மனித உரிமைகள் ஆணையம்**  என்பது  தன்னாட்சி பெற்ற மாநில அமைப்பாகும். இது  இந்தியாவின் ஜம்மு & காஷ்மீர் வடக்கு மாநிலத்தில் மனித உரிமைகள் மீறப்படுவதைப் பற்றி விசாரிப்பது இதன் நோக்கமாக உள்ளது. மேலும் தகுதிவாய்ந்த நீதித்துறை அதிகாரங்களைக் கொண்டது. 

மனித உரிமைகள் சட்டத்தின் கீழ் தேசிய மாநாட்டின் படி, அரசு 1997 ஆம் ஆண்டு ஜனவரி மாதத்தில் ஜம்மு & காஷ்மீர் மனித உரிமைகள் ஆணையம்  அமைக்கப்பட்டது.

## பாா்வை

பகுப்பு:ஜம்மு காஷ்மீர் அரசு
கேபிஎன் டிராவல்சு

**கேபிஎன் டிராவல்சு** (*KPN Travels*) என்பது தமிழ்நாடு, கர்நாடகா, கேரளா, தெலுங்கானா, ஆந்திரப் பிரதேசம் மற்றும் புதுச்சேரி உள்ளிட்ட மாநிலங்களின் முக்கிய நகரங்களுக்கிடையேயான தொலைதூர பேருந்து சேவையாகும். டாக்டர் கே. பொன்மலை கவுண்டர் நடராஜன் என்பவரால்  1973 ல் நிறுவப்பட்டு,  தமிழ்நாட்டின்  சேலத்தை  தலைமை இடமாக கொண்டு கே.பீ.என் டிராவல்ஸ் இந்தியா லிமிடெட், இவ்வணிகத்தில் உள்ளது. 

இந்நிறுவனம் குளிர்சாதன வசதியுடைய மற்றும்  குளிர்சாதன வசதியற்ற சொகுசு பேருந்துகளை முக்கிய நகரங்களுக்கிடையே இயக்குகிறது. இந்நிறுவனம் வேறு தனையார், அரசுப் போக்குவரத்து மற்றும் இந்திய இரயில்வே நிறுவனங்களுடன் போட்டியிட வேண்டியுள்ளது. இணையதளம் முலம் பயணச்சிட்டு முன்பதிவு செய்யும் வசதி, பேருந்து பயணம் செய்யும் இடத்தினை அறியும் வசதி போன்ற வசதிகளையும் இந்நிறுவனம் வழங்கிவருகிறது.

2016 செப்டம்பரில் காவேரி நீர்ப் பிரச்சினை தொடர்பான வன்முறைகளில் கர்நாடகாவில் நிறுத்தி வைக்கப்பட்டிருந்த கேபென் நிறுவனத்துக்குச் சொந்தமான ஏறத்தாழ 50 பேருந்துகள் குண்டர்களால் தீக்கிரையாக்கப்பட்டன.

## முக்கிய வழித்தடங்கள்
* பெங்களுரு - சென்னை
* பெங்களுரு - கோயம்பத்தூர்
* பெங்களுரு - எர்னாகுளம்
* பெங்களுரு - கன்னியாகுமரி
* பெங்களுரு - கொடைக்கானல்
* பெங்களுரு - மதுரை
* பெங்களுரு - ஊட்டி

* பெங்களுரு - இராமேஸ்வரம்
* பெங்களுரு - சிவகாசி
* பெங்களுரு - தென்காசி
* பெங்களுரு - திருப்பூர்
* பெங்களுரு - திருச்சி
* பெங்களுரு - திருவனந்தபுரம்
* சென்னை - கோயம்பத்தூர்

* சென்னை - எர்னாகுளம்
* சென்னை - ஈரோடு
* சென்னை - கொடைக்கானல்
* சென்னை - மதுரை
* சென்னை - மூனாறு
* சென்னை - ஊட்டி
* சென்னை - பொள்ளாச்சி

* சென்னை - இராமேஸ்வரம்
* சென்னை - தென்காசி
* சென்னை - திருநெல்வேலி
* சென்னை - திருப்பூர்
* சென்னை - திருச்சி
* சென்னை - திருவனந்தபுரம்

* கோயம்பத்தூர் - மார்த்தாண்டம்
* கோயம்பத்தூர் - புதுச்சேரி
* எர்னாகுளம் - மதுரை
* ஐதராபாது - கோயம்பத்தூர்
* ஐதராபாது - மதுரை
* ஐதராபாது - திருவனந்தபுரம்

## மேற்கோள்கள்

## வெளி இணைப்புகள்
*http://www.newindianexpress.com/cities/chennai/Petition-to-Quash-RTO-Order-Against-KPN-Travels-Trashed/2015/04/06/article2749907.ece

பகுப்பு:தமிழ்நாட்டுப் போக்குவரத்து
பகுப்பு:புதுச்சேரியில் போக்குவரத்து
பகுப்பு:தமிழர் நிறுவனங்கள்
பகுப்பு:துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
ராணி சிலொட

**ராணி சிலொட** , இந்திய அரசியல்வாதி ஆவார். இவர் ராஜஸ்தான் மாநில பசிறி சட்டசபை தொகுதியில் பாரதிய ஜனதா கட்சியின் ராஜஸ்தான்   சட்டமன்ற உறுப்பினராக உள்ளார்.

## மேற்கோள்கள்

பகுப்பு:1970 பிறப்புகள்
பகுப்பு:வாழும் மக்கள்
பகுப்பு:பாரதிய ஜனதா கட்சி அரசியல்வாதிகள்
பர்கத் (சட்டமன்றத் தொகுதி)

**பர்கத் சட்டமன்றத் தொகுதி** (*Barghat Assembly constituency*) இந்தியாவின் மையப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும். இத்தொகுதி சிவ்னி மாவட்டத்தில் அமைந்துள்ளது. இத்தொகுதியானது, பழங்குடியினருக்காக ஒதுக்கப்பட்ட ஒரு தனித்தொகுதி. பாலாகாட் மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 114 ஆகும்.

## தற்போதைய சட்டமன்ற உறுப்பினர்
பர்கத் சட்டமன்றத் தொகுதியின் தற்போதைய உறுப்பினராக இந்திய தேசிய காங்கிரசைச் சேர்ந்த *அர்ஜூன் சிங் காக்கோடியா* இருக்கிறார்.

## மேற்கோள்கள்

பகுப்பு:மத்தியப் பிரதேச சட்டமன்றத் தொகுதிகள்
பகுப்பு:சிவனி மாவட்டம்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
கைலாஷ் சௌத்ரி

**கைலாஷ் சௌத்ரி** இந்திய அரசியல்வாதியும் ராஜஸ்தான் மாநில பாரதிய ஜனதா கட்சியின் அரசியல்வாதியும், நரேந்திர மோதியின் இரண்டாம் அமைச்சரவையில் மே, 2019 முதல்  விவசாயத் துறையின் இணை அமைச்சராக பொறுப்பேற்றார். முன்னர் இவர் இராஜஸ்தான் சட்டமன்ற உறுப்பினராக இருந்துள்ளார்.

கைலாஷ் சௌத்ரி, புனே மற்றும் ஜோத்பூரில் மேம்பட்ட ஆய்வுகளின் இயக்குநர் ஆவார். இவர் ஒரு இலாப நோக்கமற்ற மற்றும் அரசு சாரா அமைப்பு என்ற மொழிபெயர்ப்பு ஆராய்ச்சி (ATR)  அகாடமியின் தலைவராகவும் இருக்கிறார். அறிவியல் மற்றும் சமூகம் ஆகியவற்றுக்கு இடையேயான பிணைப்பை வலுப்படுத்துவதும் ,ATR அமைப்பு ஒருவருக்கொருவர் உதவுவதன் மூலமும், அடிப்படை அம்சங்களைப் பயன்படுத்தும் பொருள்களாக மாற்றுவது இதன் நோக்கம் ஆகும். அவர் லாகோ மெமோரியல் அறிவியல் மற்றும் தொழில்நுட்ப கல்லூரியில் இணை பேராசிரியராகவும் பயோடெக்னாலஜியாராகவும் பணியாற்றுகிறார்.
## மேற்கோள்கள்

பகுப்பு:இராசத்தான் சட்டமன்ற உறுப்பினர்கள்
பகுப்பு:17வது மக்களவை உறுப்பினர்கள்
பகுப்பு:இந்திய அமைச்சர்கள்
கண்ணாடி மரம்

**கண்ணாடி மரம்** *(Looking Glass Tree )*  அல்லது **சுந்தரி மரம்**  என்பது இசுட்டெர்குலியா பேரினத்தின் மால்வேசியே குடும்பத்தைச் சேர்ந்த தாவரமாகும்.

## மரத்தின் அமைப்பு

சிறிய அழகான பசுமையான மரம். இதன் இலைகள் ஒரு அடி நீளம் வரை இருக்கும். பார்ப்பதற்கு பளபளப்பான மஞ்சள் கலந்த பச்சை நிறத்தில் இருக்கும். இதன் அடிப்பகுதி ஒளிப்புகாதவாறு வெள்ளி நிறத்தில் உள்ளது. இதனால் சூரிய ஒளிப்பட்டு இதன் இலைகள் கண்ணாடி போல் எதிரொளிரும். பார்ப்பதற்கு பல கண்ணாடிகள் தொங்கவிட்டதுபோல் இருக்கும். இவ்விலையில் முகம் கூடத் தெரியும். இம்மரத்தில் சிறிய பச்சை நிறப்பூக்கள் தோன்றும்.

## காணப்படும் பகுதிகள்

இதில் நான்கு இனங்கள் உண்டு. இந்தியா, பாகித்தான், ஆசிய நாடுகளின் சதுப்ப நிலப்பகுதியில் இவை வளர்கின்றன. பெரும்பாலும் அடர்ந்த காடுகளில் உள்ளது.

## சிறப்புகள்

சுந்தரி (கண்ணாடியிலை) மரமே சிறப்பான மரமாகையால் இதற்கு இப்பெயர் வந்தது, இவ்விலைகளிலிருந்ததெதிரொளிரும் ஒளியை பயிர்த்தொழிலுக்கு ஏற்றதாகப் பயன்படுத்துகின்றனர்.

## மேற்கோள்
| 1 || சிறியதும் - பெரியதும்  || அறிவியல் வெளியீடு  || ஜூன் 2001

பகுப்பு:மரங்கள்
பகுப்பு:துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
பகுப்பு:தமிழக ஆசிரியர்கள் தொடங்கிய தாவரவியல் கட்டுரைகள்
பகுப்பு:தகவற்பெட்டி தேவைப்படும் தாவரவியல் கட்டுரைகள்
பெரு மரம்

**பெருமரம்** (*Sequoiadendron giganteum*) என்பது பெரும் செக்வாயா (G*iant sequoia*) இராட்சத செம்மரம் *(Giant redwood*) அல்லது சியெரா செம்மரம் (*Sierra redwood*) என்றும் அழைக்கப்படும் ஒரு ஊசியிலை மரமாகும். இது ஊசியிலை மரம் என்ற துணைக் குடும்பத்தில் கப்ரேசோசியே (Cupressaceae) குடும்பத்தில் வகைப்படுத்தப்பட்டுள்ளது. ராட்சத சீக்வோயா மரங்களே பூமியில் காணப்படும் மிகப் பெரிய மரங்கள் ஆகும். இந்த வகை மரங்கள் ஐக்கிய அமெரிக்க நாடுகளில் காணப்படும் கலிபோர்னியாவின் சியேரா நிவாடா மலைத்தொடர்களின் மேற்குச் சரிவுகளைத் தாயகமாகக் கொண்டவை, ஆனால், இன்று உலகம் முழுவதும் காணப்படுகின்றன. 

இந்த ஊசியிலைப் பெருமரம் தனது இயற்கையான தாயகமான கலிபோர்னியாவில் 80000 என்ற எண்ணிக்கைக்கும் குறைவாகக் காணப்படுவதால் பன்னாட்டு இயற்கைப் பாதுகாப்புச் சங்கத்தால் அருகிய இனமாகப் பட்டியலிடப்பட்டுள்ளது. இந்த மரம் 1853 ஆம் ஆண்டில் ஐக்கிய இராச்சியத்திற்கு அறிமுகப்படுத்தப்பட்டு தற்போது ஏறத்தாழ 5000-இற்கும் மேற்பட்ட முதிர்ந்த மரங்கள் காணப்படுகின்றன.  

6-8 மீ (20-26&nbsp;அடி) வரை தண்டு விட்டம் கொண்ட ராட்சத சீக்வோயா சராசரியாக 50-85 மீ (164-279&nbsp; அடி) உயரத்திற்கு வளரும். சாதனை அளவுள்ள மரங்கள் 94.8&nbsp;மீ (311&nbsp;அடி) உயரத்தில் அளவிடப்பட்டுள்ளன. மார்பக உயரத்தில் மிகப்பெரிய விட்டம் கொண்டதாக அறியப்பட்ட மாதிரியானது 8.8&nbsp;மீ (28.9&nbsp;அடி) இல் உள்ள பொது பெரு மரம் (General Grant tree) ஆகும். ராட்சத சீக்வோயாக்கள் பூமியில் உள்ள பழமையான உயிரினங்களில் ஒன்றாகும். அறியப்பட்ட மிகப் பழமையான ராட்சத சீக்வோயா 3,200-3,266 ஆண்டுகள் பழமையானது.
## மரத்தின் அமைவு முறை

கலிபோர்னியாவில் சியரா நெவாடா மலைத் தொடரில் வளர்கிறது. இது மற்ற மரங்களோடு வளர்கிறது. இது 200 முதல் 325 அடி உயரம் வளரக்கூடியது. இம்மரம் 275 அடி உயரமும் அடிமரம் 33 அடி விட்டமும், 100 அடி சுற்றளவும் உடையது. தரையிலிருந்து 8 அடி உயரத்திற்கு 30 அடியும், 100 அடி உயரத்தில் 20 அடி விட்டமும் கொண்டுள்ளது. இதன் பட்டை 2 அடி தடிமன் உடையது. 5000 ஆண்டுகள் உயிர் வாழக்கூடியது. இம்மரத்தின் பட்டை சிவப்பு நிறமாக இருக்கும். இலைகள் சிறியவை. விதை முற்றுவதற்கு 2 ஆண்டுகள் ஆகும். விதை முற்றினப் பிறகும் கனி 12 ஆண்டுகள் பச்சையாகவே மரத்தில் இருக்கும்.

## பாதுகாப்பு நடவடிக்கை
இம்மரங்களை அழியாமல் பாதுகாக்க இவை வளரும் காட்டின் ஒரு பகுதியைச் **செக்குவாயா பார்க்**  என்று பெயரிட்டு பாதுகாத்து வருகின்றனர். மேலும் இம்மரங்களை வெட்ட கனிபோர்னியாவில் தடை விதிக்கப்பட்டுள்ளது. ஆகவே போக்குவரத்திற்கு இடைஞ்சல் உள்ள பகுதிகளில் இம்மரங்களை குடைந்து இதன் உள்பகுதியில் வண்டி செல்ல சாலை போட்டுள்ளனர்.

## பொருளாதாரப் பயன்கள்
இம்மரம் 600 டன் எடை கொண்டுள்ளது. இதன் மூலம் 300 அறை கொண்ட வீடு கட்ட முடியும்.

## மேற்கோள்

பகுப்பு:மரங்கள்
பகுப்பு:துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
பகுப்பு:வியத்தகுத் தாவரங்கள்
பய்டோ

இந்தியாவின் ராஜஸ்தான் மாநிலத்தின் பார்மேர் மாவட்டத்தில் பேடொ என்பது ஒரு தெஹ்ஸில் ஆகும். தெஹ்சில் என்பது தலைமையகம் ஆகும். இது பாயுட், பைட்டு அல்லது பேயோட்டோ என உச்சரிக்கப்படுகிறது.

அருகிலுள்ள பெய்டு பீம்ஜி, பாயுட் சிமஞ்சி, பாயுட் பாஞ்சி மற்றும் பேட்டோ போப்ஜி ஆகிய நான்கு கிராமங்கள் உள்ளன.

இந்தியாவின் 2001 மக்கள் தொகை கணக்கெடுப்பின்படி, பேடு போப்ஜியின் மக்கள்தொகை 2,539 ஆகும், இதில் ஆண்கள் 1,322 மற்றும் 1,217 பெண்கள் ஆவர்.

## மேற்கோள்கள்

## References

பகுப்பு:இராஜஸ்தான்
மிகச் சிறிய மரம்

### வகைப்பாடு

தாவரவியல் பெயர்	:	*சாலிஸ் கெர்பேசியா* **Salix herbacea**

குடும்பம்			:	**சாலிக்கேசியீ** (Salicaceae)

இதரப் பெயர்			:	**வில்லோ** (Willow)

## மரத்தின் அமைவு முறை
					 
இது உலகின் மிகச் சிறிய மரமாகும். இது 2.5 செ.மீ. (ஒரு இஞ்ச்) உயரமே வளரக்கூடியது. அடர்த்தியாகவும், விளிம்பு பற்கள் போன்றும் உள்ளது. இதனுடைய பூக்கள் பூனைவால் மஞ்சரி போன்றது. இது வெள்ளை நிறப் பூக்களாகும்.

இச்செடியின் தண்டு மிகச்சிறியது. இது மிகமிக மெதுவாக வளர்கிறது. இதனுடைய தண்டு பென்சில் அளவு தடிமன் ஆவதற்கு 100 வருடங்கள் ஆகிறது. இந்த மரம் துருவப்பகுதியில் பனி நிறைந்த பகுதியில் வளர்கிறது.

இச்சாதியில் 300 இனம் உள்ளது. இவற்றில் மரங்கள், சிறுசெடிகள் ஆகியவை உள்ளன. இவை அனைத்தும் ஈரம் நிறைந்த ஈரமான பகுதியில் வளர்கின்றன. இவைகள் அழகிற்காக வளர்க்கிறார்கள்.

## சிறப்பு வகை

**பீட்டுலா நானா** (Betula nana) என்கிற பீர்ச்மரம் தன்னுடைய வாழ்நாளில் 2.5 அடி உயரம் மட்டுமே வளர்கிறது.

## மேற்கோள்
https://commons.wikimedia.org/wiki/File:Salix_herbacea_a2.jpg

| 1 || சிறியதும் - பெரியதும்  || அறிவியல் வெளியீடு  || ஜூன் 2001

பகுப்பு:மரங்கள்
சுரேஷ் தாகர்

**சுரேஷ் தாகர்** (*Suresh Dhaker*) இந்திய அரசியல்வாதியும் இராஜஸ்தான் மாநில பேகன் சட்டசபை தொகுதியில் பாரதிய ஜனதா கட்சியின் இராஜஸ்தான் சட்டமன்ற உறுப்பினராக   உள்ளார்.

## மேற்கோள்கள்

பகுப்பு:ராஜஸ்தான் அரசியல்வாதிகள்
பகுப்பு:வாழும் மக்கள்
பகுப்பு:பாரதிய ஜனதா கட்சி அரசியல்வாதிகள்
ஆர்கன் இசைக்கருவி

மேல்நாடுகளில் முக்கியமாக மாதா கோவில்களில் பயன்படுத்தம் இசை கருவி. இது அழுத்தமான காற்றினால் இயக்கப்படும் பல குழாய்களைக் கொண்டது. இக்குழாய்கள் ஒவ்வோன்றும் ஒரு சுரத்தை தோற்றுவிக்கும். கி.மு 2ஆம் நூற்றாண்டில் எளிய வடிவில் ஆர்கன் வழக்கத்தில் இருந்தது. இதில் காற்று நிறைந்த பெட்டியின் மேல் பல குழாய்கள் அமைக்கப்பட்டிருக்கும். ஒரு துருத்தியின் உதவியால் பெட்டிக்குள் காற்று செலுத்தி, ஒலிக்குமாறு செய்யப்பட்டுள்ளது.

## வளர்ச்சி

5ஆம்  நூற்றாண்டில் எருசலேம் நகரில் ஆர்கன் 12 குழாய்களும், 15 துருத்திகளும் கொண்டிருந்தன. இதன் ஒலி ஒரு மைல் தொலைவுவரை கேட்கும். 7 ஆம்  நூற்றாண்டில் கைகளால் இயக்கும் கட்டைகள் தவிர கால்களால் இயக்கப்பட்ட மிதிகளைக் கொண்டு, ஒரே நேரத்தில் பல சுரங்களை எழுப்பும் முறை கண்டுபிடிக்கப்பட்டது. 

## ஜோசப் பூத்
ஆர்கன் கட்டைகள் பெரிதாகவே, கட்டைகள் சிறியனவாகவும் எளிதில் இயக்க ஏற்றவாறு  ஜோசப் பூத் வடிவமைத்தார். 19 ஆம்  நூற்றாண்டில் மின்சாரத்தினால் இயங்கும் கட்டைகள் கண்டுபிடிக்கப்பட்டன. இம்முறையில் சாவி அழுத்தினால் ஒரு மின்காந்தம் இயங்கத்துவங்கி குழாய் ஒலிக்குமாறு செய்யப்பட்டுள்ளது.

## தற்கால ஆர்கன்
4 கட்டைகளையும், ஒரு மிதி பலகையையும் கொண்டுள்ளது. கட்டைகளில் இருந்து 64 சுரங்களும் மிதிகளின் உதவியால் 32 சுரங்களையும் பெறலாம். ஒரே வகையான பண்புகளும், பல சுருதிகளும் உள்ள பல குழாய்கள் ஒரு தொகுதியில் அமைந்திருக்கும்.  ஒரு தொகுதியில் உள்ள குழாய்கள் அனைத்தும் ஒரு பிடியில் இயக்க ஏற்றவாறு அமைந்திருக்கும். 

## ஆர்கன் சிறப்புகள்
இங்கிலாந்தில் ஆல்பர்ட் ஹால் என்னும் அரங்கில் ஆர்கன் 9,723 குழாய்களையும், 146 குழாய் தொகுதிகளும் கொண்டது.
 
லீவர்ப்பூல் மாதா கோயில் உள்ள ஆர்கன்13,236 குழாய்களை உடையது.

## மேற்கோள்கள்

பகுப்பு:இசைக்கருவிகள்
தாவர உணவூட்டம்

**தாவர  ஊட்டச்சத்து**  *(Plant nutrition)* என்பதுதாவர வளர்ச்சி, இனப்பெருக்கம், தாவர வளர்சிதை மாற்றம், புறவிளைச்சல் ஆகியவற்ரூக்கு  இன்றியமையாத தனிமங்கள்,  சேர்மங்களின் படிப்பாகும் என்று 1972 ஆம் ஆண்டு இம்மானுவேல் எப்சுடின் கருத்து தெரிவித்தார். இவர் தனிமம் என்பது இரண்டு வகையில் தாவர  வளர்ச்சிக்குத் தேவை என்று வரையறுக்கிறார்.  இவை இல்லையெனில் தாவரம்  தன் இயல்பான வாழ்க்கைச் சுழற்சியல் நன்கு முடிக்கமுடியாது. இந்தத் தனிமங்கள தாவர இழையங்கள், வளர்சிதைபொருள்களின்ன் உட்கூறுகளாகவும் அமைகின்றன. தாவர ஊட்டச்சத்தில் 17 தனிமங்கள் அமைகின்றன. இவை மண்வளத்தில் இருந்து காற்றில் இருந்தும் பெரப்படுகின்றன. ஒட்டுண்னித் த்ஹவரங்களும் ஊனுண்னித் தாவரங்களும் இதர்கு விதிவிலக்காகும்.
thumb|450x450px|உழவர் ஒருவர்  தாவர வளர்ச்சிக்கு  ஊட்டம் வழங்கிட மட்கு உரத்தை இடுகிறார்

## மேலும் காண்க
* ஒளிச்சேர்க்கை
* மண்

## மேற்கோள்கள்

### தகவல் வாயில்கள்

* 

பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பகுப்பு:வேளாண்மை
பகுப்பு:தாவர ஊட்டம்
பகுப்பு:தமிழக ஆசிரியர்கள் தொடங்கிய தாவரவியல் கட்டுரைகள்
குரங்கு கை மரம்

**குரங்கு கை மரம்** (*Lecythis ollaria*) என்பது பிரேசில், கயானா மற்றும் வெனிசுலாவில் உள்ள காடுகளில் வளரும் ஒரு வகை மரமாகும். இந்த மரம் உள்நாட்டில் கோகோ டி மோனோ என்று அழைக்கப்படுகிறது, மேலும் அதன் திசுக்களில் செலீனியம் குவிந்துள்ளது. இது பிரேசில் கொட்டை மரத்தின் ( இந்த மரத்தின் அறிவியல் பெயர் Bertholletia excelsa ) குடும்பத்தில் உள்ளது. இதன் விதைகள் பழுத்தவுடன் வெடிக்கும். எண்ணெய் நிறைந்த சதைப்பற்றுள்ள உட்புறம் மற்றும் மரத்தாலான வெளிப்புற உறை ஆகியவற்றைக் கொண்ட விதைகளைப் பிரித்தெடுப்பதற்காக குரங்குகள் கொட்டைகளுக்குள் தங்கள் கைகளை பயன்படுத்துவதகக் கூறப்படுகிறது

## மரத்தின் அமைவு முறை
இது  பெரு மரம் ஆகும். இதனுடைய தன்மை மிகவும் கடினமானது. இதில் வெள்ளை நிறப் பூக்கள் வருகிறது. கொட்டைகள் ஒரு இனிமையான சுவையுடன் இருப்பதால் மனிதர்களால் உண்ணப்படுகின்றன. மேல் ஓடு கடினமாகவும், பழுப்பு நிறத்திலும்  உள்ளது. பார்ப்பதற்கு பானை போன்ற வடிவில் உள்ளது. காய் கனிந்தவுடன் மூடி திறந்து கீழே விழுந்து விடுகிறது. உள்ளே உள்ள விதைகள் கீழே கொட்டிவிடுகிறது. இதனால் இதனுடைய விதையை சேகரிப்பது மிகவும் கடினம். ஆகையால் இதன் விதைகள் அதிக விலை கொடுத்து வாங்கவேண்டும்.

இதனுடைய சுவைக்காக குரங்கு தலையை வெளியே விட்டப்பிறகு வெளியே எடுக்க முடியாமல் மாட்டிக்கொள்கிறது. இந்தப் பழத்தை வைத்து குரங்கையும், நாயையும் பிடிக்கிறார்கள்.

## நச்சுத்தன்மை
தென் அமெரிக்காவில் முன்பு ஆரோக்கியமான இரண்டு பெண்களுக்கு குமட்டல், வாந்தி மற்றும் நரம்பியல் அறிகுறிகள் தோன்றியது. இரண்டு வாரங்களுக்குப் பிறகு அதிக முடி உதிர்தலுக்குப் பிறகு, முதலில் எந்த காரணத்தையும் கண்டுபிடிக்க முடியவில்லை. இந்த மரத்தின்  கொட்டைகளை சாப்பிட்டதால் ஏற்பட்ட கடுமையான செலினியம் நச்சுத்தன்மையால் அவர்கள் பாதிக்கப்பட்டுள்ளனர் என்பது பின்னர் கண்டறியப்பட்டது. அவர்கள் கொட்டைகளை சாப்பிட்ட எட்டு வாரங்களுக்குப் பிறகும் அவர்களின் இரத்தத்தில் செலினியம் அளவு அதிகரித்தது. இதன் பட்டை, இலைகள், கொட்டைகள் மற்றும் விதைகளின் திசுக்கள் அனைத்திலும் செலினியம் உள்ளது. ஆனால் அதிக செறிவு ஒரு கிலோவிற்கு ஐந்து கிராம் கொண்ட கொட்டைகளில் இருந்தது. அதில் பாதி தண்ணீரில் கரையக்கூடியது. மரம் ஒரு செலினியம் திரட்டியாகக் கருதப்படுகிறது மற்றும் தனிமத்தின் ஒரு பகுதி செலினியம் நிறைந்த புரதங்களுடன் பிணைக்கப்பட்டுள்ளது.

## பொருளாதாரப் பயன்கள்
இம்மரம் பிரேசில் நாட்டில் வளர்கிறது. இதனுடைய பழம் சாக்லேட் தயாரிக்கப் பயன்படுகிறது.

## நிலை
ஆபத்தான உயிரினங்களின் செம்பட்டியலில் இந்த கொட்டைகள் தீவாய்ப்புக் கவலை குறைந்த இனம் என பட்டியலிட்டுள்ளது. ஏனெனில் இது வெப்பமண்டல மழைக்காடுகளில் பரவலான புவியியல் பரவலைக் கொண்டுள்ளது.

## மேற்கோள்

https://www.itis.gov/servlet/SingleRpt/SingleRpt?search_topic=TSN&search_value=21985#null
**சிறியதும் பெரியதும் ** ஆசிரியர்: ஏற்காடு இளங்கோ வெளியீடு:அறிவியல் வெளியீடு, ஜூன் 2001 

பகுப்பு:மரங்கள்
பகுப்பு:துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
பகுப்பு:தமிழக ஆசிரியர்கள் தொடங்கிய தாவரவியல் கட்டுரைகள்
பகுப்பு:தகவற்பெட்டி மேம்பாடு தேவைப்படும் தாவரவியல் கட்டுரைகள்
அஞ்ஞூர்

**அஞ்ஞூர்** *(Anjur)* இந்தியாவின் கேரள மாநிலத்தில் உள்ள திருச்சூர் மாவட்டத்தில் இருக்கும் ஒரு கிராமம் ஆகும்.

## மக்கள் தொகையியல்
2001 ஆம் ஆண்டு மேற்கொள்ளப்பட்ட மக்கள் தொகைக் கணக்கீட்டின் படி அஞ்ஞூர் கிராமத்தின் மக்கள் தொகை 9152 ஆகும். இதில் 4462 ஆண்கள் மற்றும் 4690 பெண்கள் அடங்குவர். குன்னங்குளத்திற்கு அப்பால் ஏழு கிலோமீட்டர் தொலைவில் இந்தக் கிராமம் அமைந்துள்ளது. இங்கு கிறித்துவர்கள் பெரும்பாலான எண்ணிக்கையிலும் எஞ்சியவர்கள் இந்துக்களாகவும் இசுலாமியர்களாகவும் உள்ளனர். சேவியர் பேராலயம் இக்கிராமத்திற்குரிய அடையாளமாகத் திகழ்கிறது. கிட்டத்தட்ட அனைத்து கேரள நகரங்களுடனும் அஞ்ஞூர் இணைக்கப்பட்டுள்ளது.

## மேற்கோள்கள்

பகுப்பு:திருச்சூர் மாவட்டத்திலுள்ள கிராமங்கள்
சமிர்பேட்டை ஏரி

**சமிர்பேட்டை ஏரி** (*Shamirpet lake*) தென்னிந்திய பிராந்தியமான தெலுங்கானா,  மற்றும் ஆந்திரப் பிரதேசம் என, இருமாநில தலைநகராக விளங்கும் ஐதராபாத்து  அருகே  உள்ள ஒரு செயற்கை ஏரியாகும். மேலும்
சிக்கந்தராபாத்திலிருந்து 24 கிலோமீட்டர் தொலைவில் உள்ள இது, ஐதராபாத் நிசாம் ஆட்சியின் போது கட்டப்பட்டது.

இந்த ஏரி பல தரப்பட்ட பறவைகளை கவரும் வண்ணம் அமைந்துள்ளதால் பறவைகளை காணத் தகுந்த ஒரு நல்ல இடமாக கருதப்படுகிறது. இந்த ஏரியின் அருகில் தெலுங்கானா அரசாங்கத்தால் நிர்வகிக்கப்படும்  சுற்றுலா பயணிகளின்  விடுதிகள் உள்ளன.  இந்த ஏரியின்  அருகில் வளைவான ஒரு சாலை அமைந்துள்ளது. ஏரியை சுற்றி பல தனியார் சுற்றுலா விடுதிகளும் தாபா என்று அழைக்கப்படும் உணவகமும் உள்ளன. மிகவும் பிரிசித்தி பெற்ற நான்கு நட்சத்திர அலங்கிரிட்டா தங்கும் விடுதி மற்றும் லியோனியா தங்கும் விடுதிகளும் மிக அருகாமையில் அமைந்துள்ளது. புகழ் வாய்ந்த நல்சார் சட்டப்பல்கலைக்கழகம், பொது நிறுவனம் மற்றும் அறிவியல் தகவல் தொழில்நுட்ப நிறுவனம்- பிலானி(ஐதராபாத்து (இந்தியா)) இவற்றின் அனைத்து வளாகங்களும் ஏரியின் அருகாமையில் உள்ளது. அங்கு ஜவகர்லால் மான் பூங்கா உள்ளது . அதில் ஏராளமான மான்கள் உள்ளன. அத்துடன் அந்த பூங்காவில் பச்சைகிளிகள் மற்றும் பல வகையான பறவைகள் உள்ளன. ஏரிக்கு அருகில் இருக்கும் இந்த மான் பூங்காவினை தெலுங்கான அரசாங்கம் பாதுகாத்து வருகிறது.
இந்த இடத்திற்கு பலதரப்பட்ட மக்கள் சுற்றுலா செல்கின்றனர். பல தெலுங்கு திரைப்படங்கள் இங்கு படப்பிடிப்பும் நடைபெற்றுள்ளன. 
இந்த ஏரியில் பல பேர் மூழ்கிய வழக்குகள் உள்ளன . அதனால் இந்த ஏரியைச் சுற்றி எச்சரிக்கை செய்யும் பாதுகாப்புக்குழு சமீர்பேட்டை ஏரி பகுதி காவல்துறையினரால் நிர்வகிக்கப்பட்டு பாதுகாப்பு அளிக்கப்படுகிறது.
## படிமக்கோப்புகள்

படிமம்:
Shamirpet
படிமம்:Bird Flying at Shamirpet Lake.jpg|
படிமம்:Shamirpet Lake near Hyderabad W IMG 7626.jpg|
படிமம்:Shamirpet Lake near Hyderabad W IMG 7627.jpg|
படிமம்:Purple-rumped Sunbird (Leptocoma zeylonica) on Lannea coromandelica fruits W IMG 7875.jpg|
படிமம்:Ground Skimmer (Diplacodes trivialis) (Female) on Eragrostis species is it W2 IMG 3842.jpg|
படிமம்:Coppersmith Barbet (Megalaima haemacephala)- Immature eyeing Lannea coromandelica fruits W IMG 7834.jpg|
படிமம்:Sykes's Warbler (Hippolais rama) on Lannea coromandelica fruits W IMG 7801.jpg|
படிமம்:Ixora pavetta near Hyderabad W2 IMG 7685.jpg|
படிமம்:Ground Skimmer (Diplacodes trivialis) (Female) on Eragrostis species is it W3 IMG 3842.jpg|
படிமம்:Gymnosporia montana W2 IMG 3566.jpg|
படிமம்:Indian Silverbill (Lonchura malabarica) bathing W IMG 7798.jpg|
படிமம்:Peninsular Rock Agama (Psammophilus dorsalis) W IMG 7647.jpg|
படிமம்:Small Minivet (Pericrocotus cinnamomeus) near Hyderabad W IMG 7666.jpg|சமீர்பேட்டை ஏரி(Shamirpet lake)


## மேலும் பார்க்க
* ஓசுமான் சாகர் ஏரி

## மேற்கோள்கள்

## வெளி இணைப்புகள்

*Bird watchers feature

பகுப்பு:தெலங்காணாவின் ஏரிகள்
விசுவநாத சாஸ்திரி

**விசுவநாத சாஸ்திரியார்** (*Visvanatha Sastriyar*)* (அல்லது விஸ்வநாதன்) (1756-1845) இலங்கை தமிழர் வழியைச் சார்ந்த  தமிழ் கவிஞர் மற்றும் வானியலாளர் ஆவார். சர் எமர்சன் டென்னன்ட் இவரை  "இலங்கையில் மிகவும் புகழ்பெற்ற வானியல் நிபுணர்" என அழைத்தார்.*

## ஆரம்ப கால வாழ்க்கை

1756 இல்விசுவநாத சாஸ்திரி தமிழ் பிராமண குடும்பத்தில் யாழ்ப்பாணத்திற்கு அருகில் வட்டுக்கோட்டை பகுதியிலுள்ள அராலி நகரில் நாராயண சாஸ்திரிக்கு மகனாகப் பிறந்தார்..

## வான சாஸ்திரி
            
விஸ்வநாதன் இறக்கும்வரை ஆண்டுதோறும் பஞ்சாங்கத்தை வெளியிட்டார். அவர் வெளியிட்ட பஞ்சாங்கம் மிகத் துல்லியத்திற்காக அறியப்பட்டது. விஸ்வநாதன் தனது பணிக்காக பாராட்டப்பட்டார், விஸ்வநாதனின் துல்லிய நுணுக்கமான பணியைக் கண்டு,நாளாம் சார்ச் தனது மாட்சிமையின் வானியல் நிபுணராக நியமித்தார். சர் எமர்சன் டென்னன்ட், "கிறிஸ்டியானிட்டி இன் சிலோன்" என்னும் தனது புத்தகத்தில் விஸ்வநாத சாஸ்திரி பற்றி எழுதியுள்ளார்.

இலங்கையின் மிகவும் போற்றப்படும் வானவியல் நிபுணர் எனவும் அவர் தனது  முன்னோர்களின் திரட்டப்பட்ட அறிவியல் நுணுக்கங்களை ஆராய்ந்து ஒருமைப்படுத்தினார். ஒன்பது தலைமுறையாக அவர் குடும்பம் வானியல் பற்றி ஆராயும் குடும்பமாக இருந்தது.

இருப்பினும், சில சந்தர்ப்பங்களில் அவரது கணிப்புகள் தவறாக நிரூபிக்கப்பட்டுள்ளது. மார்ச் 21, 1828 இல் ஒரு சந்திர கிரகணத்தின் அவரது கணிப்பு பதினைந்து நிமிடங்கள் தவறாக இருந்தது. சந்திர கிரகணத்தின் தன்மையைப் பற்றிய அவரது கணிப்பு தவறாக நிரூபிக்கப்பட்டதால், இவர் கணித்த கிரகணத்தின் கோள்களும் தவறு என நிருபிக்கப்பட்டது. அவரது கணிப்பின்படி எட்டில் - ஐந்து அல்ல எட்டில் - மூன்று என நிருபிக்கப்பட்டது.

## கவிஞர்
 
விஸ்வநாதன் பல கவிதை படைப்புகள் எழுதியுள்ளார். அவர்களில் குறிப்பிடத்தக்கவர்கள் சோழர் காலத்து புராணத்தைப் பாடியதும் மாயாவிகுருவன்ஜி மற்றும் குருநாதர் கில்லியுதூது இந்து தேவனான முருகனைப் பற்றி புகழ்ந்து பாடிய கவிதைகளும் குறிப்பிடத்தக்கது.

## இறப்பு

விஸ்வநாத் சாஸ்திரி 1845 ஆம் ஆண்டில் இறந்தார்.
## மேற்கோள்கள்
பகுப்பு:வானியலாளர்கள்
பகுப்பு:1756 பிறப்புகள்
பகுப்பு:1845 இறப்புகள்

பகுப்பு:இலங்கைத் தமிழ் அறிவியலாளர்கள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
கசுரகோ நடன விழா

**கசுராகோ நடனத் திருவிழா** (Khajuraho Dance Festival) என்பது மத்தியப் பிரதேச கலா பரிசாத் எனப்படும் கலை அமைப்பால் ஏற்பாடு செய்யப்பட்டு ஒவ்வோர் ஆண்டும்  நடைபெறும் நடனத் திருவிழாவாகும். பிரம்மாண்டமான ஒளி விளக்குகளால் அலங்கரிக்கப்பட்ட கசுரகோ கோயில்களின் பின்னனியில் பாரம்பரிய நடனங்களுக்காக இந்தியாவின் மத்திய பிரதேச மாநிலத்திலுள்ள சத்தர்பூர் மாவட்டத்தில் ஒரு வாரத்திற்கு இவ்விழா நடைபெறும். பொதுவாக பிப்ரவரி மாதம் 20 முதல் 26 வரை திருவிழா நடைபெறுகிறது. 

இந்த கலாச்சார திருவிழாவில் கதக், பரதநாட்டியம், ஒடிசி, குச்சிபுடி, மணிப்பூரி, மற்றும் கதகளி போன்ற இந்திய பாரம்பரிய வகை நடனம்ஹ்களுக்கு முக்கியத்துவம் வழங்கப்படுகிறது. இந்நடனப் பாங்குகளின் செழுமையை வெளிப்படுத்தும் சிறந்த நடனக் கலைஞர்களின் நடனநிகழ்ச்சிகள் விழாவில் இடம்பெறுகின்றன. நவீன இந்திய நடனம் சமீபத்தில் இப்பட்டியலில் சேர்த்துக் கொள்ளப்பட்டது.

திருவிழாவின்போது நடனங்கள் ஒரு திறந்தவெளி மேடையில் நிகழ்த்தப்படுகின்றன, வழக்கமாக சூரியக் கடவுளுக்கு அர்ப்பணிக்கப்பட்ட சித்ரகுப்த கோயிலுக்கும், சிவபெருமானுக்கு அர்ப்பணிக்கப்பட்ட விசுவநாத கோயிலுக்கும் முன்னால் இந்த திறந்தவெளி மேடைகள் அமைக்கப்படுகின்றன . 

## மேற்கோள்கள்
 

பகுப்பு:இந்தியா
பகுப்பு:நடனம்
மேட்டூர் வருவாய் கோட்டம்

**மேட்டூர் வருவாய் கோட்டம்** (Mettur Division) என்பது இந்தியாவின், தமிழ்நாட்டின்,  சேலம் மாவட்டத்தில் உள்ள ஒரு வருவாய் கோட்டமாகும். மேட்டூர் வருவாய் கோட்டத்தில் மேட்டூர் வட்டம், ஓமலூர் வட்டம், காடையாம்பட்டி வட்டம் ஆகிய வட்டங்களை உள்ளடக்கியது.

## மேற்பார்வை
* 

பகுப்பு:சேலம் மாவட்ட வருவாய் கோட்டங்கள்
பகுப்பு:துப்புரவு முடிந்த நாகப்பட்டினம் மாவட்ட ஆசிரியர்கள் தொடங்கிய கட்டுரைகள்
சிதம்பரம் வருவாய் கோட்டம்

**சிதம்பரம் வருவாய் கோட்டம்** (Chidambaram division) என்பது இந்தியாவின், தமிழ்நாட்டின், கடலூர்  மாவட்டத்தில் அமைந்துள்ள ஒரு  வருவாய் கோட்டம் ஆகும். இந்த கோட்டத்தில்  சிதம்பரம் வட்டம், புவனகிரி வட்டம், காட்டுமன்னார்கோயில் வட்டம், ஸ்ரீமுஷ்ணம் வட்டம் ஆகிய வட்டங்கள் அடங்கி உள்ளன.

## சான்றுகள்

* 

பகுப்பு:கடலூர் மாவட்ட வருவாய் கோட்டங்கள்
பகுப்பு:துப்புரவு முடிந்த நாகப்பட்டினம் மாவட்ட ஆசிரியர்கள் தொடங்கிய கட்டுரைகள்
கவரபட்டு

**கவரப்பட்டு** (*Kavarappattu*) என்பது இந்தியாவின் தமிழ்நாட்டில் தஞ்சாவூர் மாவட்டம் ஒரத்தநாடு வட்டத்தில் அமைந்துள்ள ஒரு கிராமம் ஆகும்.

## மக்கள் தொகை விவரம்
2011 ஆம் ஆண்டு மக்கள்தொகை கணக்கெடுப்பின்படி, கவரப்பட்டு கிராமத்தில் 1315 பேர் உள்ளனர், இதில் 573 பேர் ஆண்கள் மற்றும் 742 பேர் பெண்கள்.

கவரப்பட்டு கிராமத்தில் 0-6 வயதுடைய குழந்தைகளின் மக்கள் தொகை 160 ஆகும், இது கிராமத்தின் மொத்த மக்கள் தொகையில் 12.17% ஆகும். கவரப்பட்டு கிராமத்தின் சராசரி பாலின விகிதம் 1295 ஆகும், இது தமிழ்நாட்டின் மாநில சராசரியான 996 ஐ விட அதிகம். மக்கள் தொகை கணக்கெடுப்பின்படி கவரப்பட்டில் குழந்தை பாலின விகிதம் 1222 ஆகும், இது தமிழ்நாட்டின் சராசரியான 943 ஐ விட அதிகம்.

கவரப்பட்டு கிராமத்தின் எழுத்தறிவு விகிதம் தமிழ்நாடின் எழுத்தறிவு விகிதத்துடன் ஒப்பிடும் போது குறைவாக உள்ளது. 2011 ஆம் ஆண்டில், கவரப்பட்டு கிராமத்தின் எழுத்தறிவு விகிதம் 65.19% ஆக இருந்தது, இது தமிழ்நாட்டின் எழுத்தறிவு விகிதமான 80.09% ஐக் காட்டிலும் மிகக்குறைவு. கவரப்பட்டில் ஆண்களின் எழுத்தறிவு விகிதம்  79.44% ஆகவும், பெண்களின் எழுத்தறிவு விகிதம் 54.28% ஆகவும் உள்ளது.

## மேற்கோள்கள்

பகுப்பு:தஞ்சாவூர் மாவட்டத்திலுள்ள கிராமங்கள்
பகுப்பு:துப்புரவு முடிந்த திருவாரூர் மாவட்ட ஆசிரியர்கள் தொடங்கிய கட்டுரைகள்
குருங்குளம் கீழ்பாதி

**குருங்குளம் கீழ்பாதி** என்பது இந்தியாவில் தமிழ்நாட்டில் தஞ்சாவூர் மாவட்டம், பூதலூர் தாலுகாவில் உள்ள ஒரு கிராமம். 

## விளக்கப்படங்கள்
குருங்குளம் கீழ்பாதி  2001- மக்கள் தொகை கணக்கெடுப்பின்படி,   மொத்த மக்கள் தொகை- 3460 ஆண்கள்- 1689  மற்றும் பெண்கள்- 1771 . பாலின விகிதம் 1049 ஆக உள்ளது. கல்வியறிவு விகிதம்  55.79.

## மேற்கோள்கள்

* 
பகுப்பு:தஞ்சாவூர் மாவட்டத்திலுள்ள கிராமங்கள்
சானூரப்பட்டி

**இந்தியா,தமிழ்நாடு,தஞ்சாவூர் மாவட்டம்.பூதலூர் தலுக்காவில் சானூரப்பட்டி என்ற கிராமம் உள்ளது. **

## விளக்கப்படங்கள்
சானூரப்பட்டியில்  2001-ல் மக்கள் தொகை கணக்கெடுப்பின்படி,  மொத்த மக்கள் தொகை- 2943 ஆண்கள்- 1458 மற்றும்-பெண்கள்- 1485 . பாலின விகிதம்  1019 ஆக உள்ளது. கல்வியறிவு விகிதம் 71.

## குறிப்புகள்
* 
பகுப்பு:தஞ்சாவூர் மாவட்டத்திலுள்ள கிராமங்கள்
பசு மரம்

**பசு மரம்** (*Brosimum*) என்பது  மொரேசி குடும்பத்தைச் சேர்ந்த தாவரங்களின் ஒரு பேரினமாகும். இது அமெரிக்க வெப்பமண்டலப் பகுதிகளைத் தாயகமாகக் கொண்டுள்ளது.http://www.henriettes-herb.com/eclectic/sturtevant/brosimum.html

### வகைப்பாடு
*மோரேசியீ* குடும்பத்தைச் சேர்ந்த இதன் தாவரவியல் பெயர்*புரோசிமம் கெட்டாக்டோடென்ரான்* என்பதாகும். இது பால் மரம் எனவும் அறியப்படுகிறது.

## மரத்தின் அமைப்பு
மரத்தின் அடர்த்தியான வண்ண சிவப்பு நிறம் அலங்கார மரவேலைக்கு பயன்படுத்தப்படுகிறது.
பெரிய பசுமையான மரம் 70-80 அடி உயரமும் 6-8 அடி விட்டமும் கொண்டுள்ளது. இதனுடைய இலைகள் பாம்பின் தோல் போன்று தடிமனாக இருக்கும். இம்மரத்தில் வரும் பூக்கள் மிகவும் ஆச்சரியமாக உள்ளது. இதனுடைய உருண்டை மலர் கொத்தில் பல ஆண் பூக்களும், இதன் நடுவில் ஒரு பென் பூவும் உள்ளது. மரத்தின் கனியையுயும், பூவையும் சாப்பிடலாம். மாயா நாகரிகத்தில் இதன் கொட்டைகள் உண்ணக்கூடிய ஒன்றாக இருந்தது. மேலும் இது தென் அமெரிக்க ஷாமன் குழுக்களால் ஒரு மனநோய்க்கு மருந்தாக பயன்படுத்தப்படுகிறது.

மரத்தின் தண்டுப்பகுதியில் அளவுக்கு அதிகமான பால் உள்ளது. இது பசுவின் பாலைப்போன்றே உள்ளது. இதை அமெரிக்காவின் கிராமப் புறத்தில் உணவாக சேர்த்துக் கொள்கிறார்கள். இலங்கையில் இப்பாலை பசுவின் பாலுக்கு மாற்றாகப் பயன்படுத்துகின்றனர்.

## மேற்கோள்

*   (2004): *Wood for Woodturners*. Guild of Master Craftsmen Publications, Sussex. 

பகுப்பு:மரங்கள்
பகுப்பு:துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
பாபி ஹக்கிம்

**பிர்ஹாத் ஹக்கிம்** (*Firhad Hakim *) (பிறப்பு: 1 ஜனவரி 1959) ஒரு இந்திய அரசியல்வாதியும், கொல்கத்தாவின் 38வது நகரதந்தையும்,  கொல்கத்தா நகர்ப்புற மேம்பாட்டிற்கான தற்போதைய அமைச்சரும், மேற்கு வங்க மாநிலத்தின் நகராட்சி அலுவல்கள் அமைச்சரும் ஆவார். 2011 ல் நடைபெற்ற மேற்கு வங்க மாநில சட்டமன்றத் தேர்தலில் கொல்கத்தா போர்ட் தொகுதியிலிருந்து சட்டமனற உறுப்பினராகத் தேர்ந்தெடுக்கப்பட்டார்.

## சான்றுகள்

பகுப்பு:1959 பிறப்புகள்
பகுப்பு:வாழும் மக்கள்
பகுப்பு:மேற்கு வங்காள அரசியல்வாதிகள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பக்ரேசுவர் நதி

**பக்ரேசுவர் நதி** *(Bakreshwar River)* என்பது மயூராக்சி நதியினுடைய ஒரு துணை ஆகும். இந்நதி சார்க்கண்ட் மாநிலத்தின் பர்கனா கோட்டத்தில் உற்பத்தியாகிறது . பின்னர் இது பிர்பூம் மாவட்டத்தின் வழியாகப் பாய்ந்து கோபாய் நதியை சந்திக்கிறது. இவ்விரு நதிகளிலிருந்தும் தண்ணீர் முர்சிதாபாத் மாவட்டத்தில் உள்ள மயூராக்சி நதியில்  ஒருங்கிணைந்து பாய்கின்றன . 
பனாகர்-மார்கிராம் நெடுஞ்சாலையில் பயணம் செய்யும் போது ஒருவர் தப்ராய்பூர் தாண்டி சிறிது தொலைவில் இடப்புறம் திரும்பினால் பக்ரேசுவர் அனல்மின் நிலையத்தை அடையலாம். இதற்கான அணை பெயர் நீல்நிர்யான் ஆகும். இவ்விடம் ஒரு சுற்றுலாத் தலமாக பிரபலபடைந்துள்ளது . அனல்மின் நிலையம் சின்பாய் கிராமத்திற்கு அருகில் உள்ளது.

## நீர்ப்பாசனம்

பக்ரேசுவர் கால்வாய் நீர்ப்பாசன வசதியை அளிக்கிறது.

## மேற்கோள்கள்

## புற இணைப்புகள்
* Map of Birbhum 

பகுப்பு:இந்திய ஆறுகள்
பகுப்பு:ஜார்க்கண்டின் ஆறுகள்
பகுப்பு:மேற்கு வங்க ஆறுகள்
அப்துர் ரசாக் மொல்லா

இந்திய மாநிலமான மேற்கு வங்கத்தில் இடது முன்னணி அமைச்சகத்தில் நிலம் மற்றும் நில சீர்திருத்தங்களின் அமைச்சராக அப்துர் ரஸ்ஸாக் மோல்லா அல்லது ரஸாக் மொல்லா என்பவர் தேர்ந்தெடுக்கப்பட்டார்.

கரீம் புக்ஸ் மொல்லாவின் மகன், நெல் மற்றும் காய்கறிகளை  பயிரிடும் ஒரு விவசாயி ஆவார், அவர் ஒரு கல்லூரி மாணவர் கம்யூனிஸ்ட் இயக்கத்தில் ஈர்க்கப்பட்டார் மற்றும் விவசாயி முன் தனது அரசியல் வாழ்க்கையைத் தொடங்கினார்.

அப்துர் ரஸ்ஸாக் மொல்லா 1977 முதல் 2011 வரை கானிபூ பர்பா தொகுதியில் இருந்து தேர்ந்தெடுக்கப்பட்டார். 2011 தேர்தல்களில் தனது ஆசனத்தை தக்க வச்ச சில அமைச்சர்களில்  அப்துர் ரஸ்ஸாக் மொல்லா ஒருவரும் ஆவார் .

பிப்ரவரி 2014 ல், CPI (M) மேற்கு வங்க மாநிலக் குழு தனது கட்சியின் எதிர்ப்பு நடவடிக்கைகளுக்காக கட்சியிலிருந்து ரஸ்ஸாக் மொல்லாவை நீக்கினார்கள். 2014 ஆம் ஆண்டு அக்டோபர் 18 ஆம் தேதி பாரதீய நபிபார் பார்ட்டி (பிஎன்.பி) என்ற புதிய அரசியல் கட்சியை உருவாக்கினார். ஆனால்  ஜனவரி மாதம் 2016 ல் மம்தா பானர்ஜி மற்றும் டி.எம்.சி ஆகியோருடன் உறவுகளைத் தோற்றுவிப்பதற்காக மோலாஹ் பிஎன்.பி.யில் இருந்து வெளியேற்றப்பட்டார். அவர் 2016 பிப்ரவரியில் அதிகாரப்பூர்வமாக திரிணமூல் காங்கிரஸ் உடன் கைகோர்த்துக் கொண்டார்.

2016 சட்டசபை தேர்ததொலில் மொல்லா பாங்கர் தொகுதியின்   திரிணமுல் காங்கிரசிற்கு வேட்பாளராக நியமிக்கப்பட்டார்.

## பார்வைநூல்கள்

பகுப்பு:1945 பிறப்புகள்
பகுப்பு:வாழும் மக்கள்
பகுப்பு:மேற்கு வங்காள அரசியல்வாதிகள்
மருதக்குடி

**மருதக்குடி** (*Marudakkudi*) என்பது இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில் உள்ள தஞ்சாவூர் வட்டத்தில் உள்ள ஒரு கிராமம் ஆகும்.

## மக்கள்தொகை
மருதக்குடியில் 2001-ல் மக்கள் தொகை கணக்கெடுப்பின்படி, மொத்த மக்கள் தொகை 2010 ஆகும். இதில் ஆண்கள் 1017 பேர், பெண்கள் 993 பேர் ஆவர். பாலின விகிதம் 976. கல்வியறிவு விகிதம் 74.41% ஆக இருந்தது.

## மேற்கோள்கள்

* 
பகுப்பு:தஞ்சாவூர் மாவட்டத்திலுள்ள கிராமங்கள்
பாசில் மரம்

**சிங்கோ பிலோபா** (*Ginkgo biloba*), பொதுவாக **சிங்கோ** அல்லது **வாழும் தொல்லுயிர் எச்ச மரம்** எனவும் அறியப்படும் இது கிழக்காசியாவை பூர்வீகமாகக் கொண்ட ஒரு வித்துமூடியிலி தாவர இனத்தைச் சேர்ந்தது. இது 290 மில்லியன் ஆண்டுகளுக்கு முன்பு முதன்முதலில் தோன்றிய சிங்கோலஸ் வரிசையில் கடைசி உயிருள்ள இனமாகும். மேலும் சிங்கோ இனத்தைச் சேர்ந்த உயிருள்ள இனங்களுடன் மிகவும் ஒத்திருக்கும் புதைபடிவங்கள் சுமார் 170 மில்லியன் ஆண்டுகளுக்கு முன்பு மத்திய ஜுராசிக் சகாப்தம் வரை நீண்டுள்ளன. இந்த மரம் மனித வரலாற்றின் ஆரம்பத்தில் பயிரிடப்பட்டது. மேலும் இது ஒரு வாழும் தொல்லுயிர் எச்சமாக பரவலாகக் கருதப்படுகிறது. 

மரத்தின் இலை சாறு பொதுவாக ஒரு உணவுடன் உண்ணக்கூடியதாகப் பயன்படுத்தப்படுகிறது. ஆனால் இது மனித ஆரோக்கியத்திற்கு உதவுகிறது அல்லது எந்தவொரு நோய்க்கும் எதிராக பயனுள்ளதாக இருக்கும் என்பதற்கு போதுமான மருத்துவ சான்றுகள் இல்லை.

## மரத்தின் அமைவு
இது உயிருடன் இருக்கும் ஒரு வாழும் தொல்லுயிர் எச்ச மரமாகும். இது *கார்பனிபெரஸ்* காலம் முதல் அதாவது 25 கோடி ஆண்டுகளுக்கு முன்னிருந்து புதை ப்டிமங்களாக அகப்படுகின்றன. சிங்கோ சாதியின் இந்த இனம் ஒன்றே நிலைத்திருக்கிறது. 10-20 கோடி ஆண்டுகளாக எந்தவித மாற்றமும் அடையாமல் அப்படியே இருந்து வருகிறது. இது மனிதன் தோன்றுவதற்கு பல கோடி ஆண்டுகளுக்கு முன்பும், அதகன்ற இலைகளுக்குள்ள மரஞ்செடிகள் தோன்றுவதற்கு முன்பும் தோன்றி வளர்ந்த மரமாகும். மேலும் இது உலகின் மிகவும் பழமையான பூக்கும் தாவரம் ஆகும்.

## மரத்தின் சிறப்பு
இம்மரம் 130 அடி உயரம் வரை வளரக்கூடியது. இம்மரத்தின் பட்டை சிவப்பாக இருக்கும். இவைகளில் ஆண்மரம், பெண்மரம் எனத் தனித்தனியாக இருக்கிறது. இதனுடைய இலை மிக அழகாக இருக்கும். விசிறி போன்ற வடிவில் இருக்கும். இலையின் நரம்புகள் அடியிலிருந்து பிரிந்து விளிம்பைப் போல் சேரும். இதனால் இதைக் “கன்னிக்கூந்தல் மரம்” என்றும் அழைப்பார்கள். இவ்விலைகள் விழும் சமயத்தில் தங்க நிறமாக மாறும். இது உறையில்லாத விதையுள்ள மரம். இதில் கனி என்பது விதையே ஆகும். இதன் விதையை வறுத்து சாப்பிடலாம்.

## காணப்படும் பகுதிகள்
இம்மரம் சீனாவில் காணப்படுகிறது. சிங்கோ என்பது சீனப்பெயராகும். சீனாவில் இம்மரங்களை தெருக்களின் இருபுறமும் அழகிற்காக நடுகிறார்கள்.

## இதனையும் காண்க

* மூலிகை மருத்துவம்

## மேற்கோள்கள்

## வெளி இணைப்புகள்

* Ginkgoopsida, Ginkgoales, Ginkgoaceae, Ginkgo biloba (ginkgo) description, The Gymnosperm Database
* ''Ginkgo biloba'' information, Plants for a Future Plant Database
* ''Ginkgo biloba'', PlantUse English

பகுப்பு:பூக்கும் தாவரங்கள்
பகுப்பு:அலங்காரத் தாவரங்கள்
பகுப்பு:மரங்கள்
பகுப்பு:அருகிய தாவரங்கள்
பகுப்பு:துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
பகுப்பு:தகவற்பெட்டி தேவைப்படும் தாவரவியல் கட்டுரைகள்
காட்மியம் ஐதரைடு

**காட்மியம் ஐதரைடு** *(Cadmium hydride)* என்பது (CdH2)n என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். வேதியியல் முறைப்படி இச்சேர்மத்தை காட்மியம் டையைதரைடு என்று அழைக்கிறார்கள். இச்சேர்மத்தின் மூலக்கூற்று வாய்ப்பாடானது CdH2])n அல்லது CdH2 என்றும் எழுதப்படுகிறது. வெண்மை நிறத்தூளாக திண்மநிலையில் காணப்படும் இச்சேர்மம் நீரில் கரையாது. வெப்பநிலையியலில் இச்சேர்மம் நிலைத்தன்மையற்று காணப்படுகிறது. 

## பெயரிடல்

முறையான வேதிமுறைப் பெயரான காட்மியம் டையைதரைடு ஐயுபிஏசி முறையில் இதன் உட்கூறுகளின் அடிப்படையில் உருவாக்கப்பட்டுள்ளது. தொடர்புடைய மூலக்கூற்று சேர்மங்களான டையைட்ரிடோகாட்மியம் மற்றும் அதன் சில்படிமங்களை குறிப்பிட்டுச் சொல்லவும் காட்மியம் டையைதரைடு என்ற பெயர் பயன்படுத்தப்படுகிறது. இரண்டு சேர்மங்களுக்கும் இடையிலான வேறுபாடுகளை உணர்ந்து இபெயரை கவனமுடன் பயன்படுத்த வேண்டும். CdH என்ற மூலக்கூற்று வாய்ப்பாடு கொண்ட சேர்மத்தைக் குறிப்பிடவும் காட்மியம் ஐதரைடு உட்கூறு அடிப்படையில் உருவாக்கப்பட்ட ஐயுபிஏசி பெயர் பயன்படுத்தப்படுகிறது.

## வரலாறு

1950 ஆம் ஆண்டில் கிளென் டி.பார்பராசு தலைமையிலான ஆய்வுக்குழு முதன்முதலாக தொகுப்பு முறையில் காட்மியம் ஐதரைடை தயாரித்தது. 

## வேதிப்பண்புகள்

அகச்சிவப்பு நிறமாலையின் அடிப்படையில் திண்ம நிலை காட்மியம் ஐதரைடில் ஐதரசன் – பால பிணைப்புகள் கொண்டிருப்பதாக நம்பப்படுகிறது. மற்ற கீழ்நிலை உலோக ஐதரைடுகள் இதே முறையில் பலபடிகளாகின்றன. -20° செல்சியசு வெப்பநிலைக்கு கீழாக குளிர்விக்கப்பட்டால் காட்மியம் ஐதரைடு விரைவாக சிதைவடைந்து காட்மியமாகவும் ஐதரசனாகவும் மாறுகிறது: 

: → *n* Cd + *n* 

டையைதரிடோகாட்மியம் போன்ற ஐதரிடோகாட்மியங்களிலுள்ள இரண்டு ஒருங்கிணைவு ஐதரிடோகாட்மியம் குழுக்கள் (-CdH)  ஒரு எலக்ட்ரான் இணையை வழங்கும் ஈனியை ஒடுக்கம் மூலம் மூலக்கூறாக மாற்றுகின்றன. 

:] + L → 

எலக்ட்ரான் இணையைப் வழங்கும் ஈனியை பெற்றுக் கொள்ளும் பண்பினால் டையைதரிடோகாட்மியம் ஒரு இலூயிக் அமிலமாக கருதப்படுகிறது. டெட்ராயைதரிடோகாட்மேட்டு (2−) எதிர்மின் அயனி (CdH2−4) போல ஈனிகளிலிருந்து டையைதரிடோகாட்மியம் இரண்டு எலக்ட்ரான் இணைகளை பெற்றுக் கொள்ள இயலும்

சீசியம் ஐதரைடும் காட்மியம் உலோகத்தூளும் வினைபுரிவதால் தயாரிக்கப்படும் Cs3CdH5 சேர்மத்தில் சீசியம் நேர்மின் அயனிகளுடன் CdH42− அயனிகளும் ஐதரைடு H− அயனிகளும் காணப்படுகின்றன. நான்முக எதிர்மின் அயனி CdH2 ஒருங்கினைவுச் சேர்மத்திற்கு உதாரணமாகும். CdH42− அயனியில் Cd-H  பிணைப்பின் சராசரி பிணைப்பு நீளம் 182 பைக்கோமீட்டர்களாகும். 
வாயுநிலை டையைதரிடோகாட்மியத்தில் மூலக்கூறுகள் வாண்டர் வால்சு விசையால் இணைந்து மும்மைகளாக உருவாகின்றன. இருமையுடைய பிரிகை என்தால்பி 8.8 கிலோயூல்மோல்−1 என மதிப்பிடப்படுகிறது. 

## டையைதரிடோகாட்மியம்

டையைதரிடோகாட்மியம் என்பது ஓருறுப்பாலான மூலக்கூற்று வடிவமாகும். இதன் வேதி வாய்ப்பாடு CdH2  ஆகும். [CdH2 என்ற முறையிலும் இது குறிப்பிடப்படுவதுண்டு. நிறமற்ற வாயுவான இது கிளர்வுற்ற காட்மியம் அணுக்கள் ஐயைதரசனுடன் வாயுநிலை வினையால் உருவாக்கப்படுகிறது. அகச்சிவப்பு உமிழ்வு நிறமாலையால் இதன் கட்டமைப்பு உறுதி செய்யப்படுகிறது. நேரியல் மூலக்கூறான இது 168.3 பைக்கோமீட்டர் பிணைப்பு நீளம் கொண்டுள்ளது.  

## மேற்கோள்கள்

பகுப்பு:காட்மியம் சேர்மங்கள்
பகுப்பு:உலோக ஐதரைடுகள்
எச். ஆஞ்சனேயா

**எச்.ஆஞ்சனேயா** என்பவர் கர்நாடகா மாநிலத்தில் இருந்து தேர்ந்தெடுக்கப்பட்ட ஒரு இந்திய அரசியல்வாதி ஆவார். அவர் ஓலால்கேரே தொகுதியின் பிரதிநிதியாக கர்நாடகா சட்டமன்றத்தில் உறுப்பினராக உள்ளார்.

## அரசியல் கட்சி
இவர் இந்திய  தேசிய காங்கிரஸ் கட்சியை சார்ந்தவர் ஆவார். 

## அமைச்சகம்
கர்நாடக அரசின் கே. சித்தராமையாவின் தலைமையில்  சமூக நலத்துறை அமைச்சராகப் பணியாற்றினார்.

## இடையூறுகள்
அவரது சார்பாக அவரது மனைவி லஞ்சம் வாங்கியதாக அவர் மீது குற்றம்  கூறப்பட்டது.

## வெளி இணைப்புகள்
கர்நடகா சட்டமன்ற தொகுதிகள்

## மேற்கோள்கள்

பகுப்பு:வாழும் மக்கள்
மாரனேரி

**மாரனேரி** (*Maraneri*) என்பது இந்தியாவில் தமிழ்நாட்டில் தஞ்சாவூர் மாவட்டம் பூதலூர் வட்டத்திலுள்ள ஒரு கிராமம் ஆகும்.

## விளக்கப்படங்கள்
மாரனேரி  2011-ல் மக்கள் தொகை கணக்கெடுப்பின்படி, மொத்த மக்கள் தொகை 1,794 ஆகும். இதில் ஆண்கள் 909 பேர், பெண்கள் 885 பேர் ஆவர். இக்கிராமத்தின் பாலின விகிதம் 973ஆகவும் கல்வியறிவு விகிதம் 75.42ஆக இருந்தது.

## மேற்கோள்கள்

* 

பகுப்பு:தஞ்சாவூர் மாவட்டத்திலுள்ள கிராமங்கள்
பொக்மிலா வெல்ஷ் ஓவச்சரோவ்

** பொக்மிலா வெல்ஷ் ஓவச்சரோவ்** (பிறப்பு 1940 சோஃவியா) என்பவர் மிசிசாகாவில் டொரொண்டோ பல்கலைக்கழகத்தில் ஒரு கலை வரலாற்று ஆசிரியரும், வின்சென்ட் வான் கோவிடெ கலை பொறுப்பாளருமாவார். அவரது *வான் கோக்: தி லாஸ்ட் அர்ல்ஸ் ஸ்கெட்ச்* என்ற புத்தகமானது, ஓவியங்களின் படியாக்கமாக கூறப்படுகிறது, ஆனால் நம்பகத்தன்மையுடனான விவாதங்கள் உள்ளன.

## தேர்ந்தெடுக்கப்பட்ட வெளியீடுகள்
* *The early work of Charles Angrand and his contact with Vincent van Gogh*. Editions Victorine, Utrecht & Den Haag, 1971.
* *Vincent Van Gogh: His Paris Period, 1886-1888*. Editions Victorine, Utrecht, 1976.
* *Vincent van Gogh and the Birth of Cloisonism*. Art Gallery of Ontario, Toronto, 1981. 0919876668
* *Van Gogh in Provence and Auvers*. Hugh Lauter Levin Associates, 1999. 0883636980
* *Vincent van Gogh: The Lost Arles Sketchbook*. Abrams Books, 2016. 978-1419725944

## மேற்கோள்கள்

[]பகுப்பு:பல்கேரிய அறிவியலாளர்கள்](https://ta.wikipedia.org/wiki/%5D%E0%AE%AA%E0%AE%95%E0%AF%81%E0%AE%AA%E0%AF%8D%E0%AE%AA%E0%AF%81:%E0%AE%AA%E0%AE%B2%E0%AF%8D%E0%AE%95%E0%AF%87%E0%AE%B0%E0%AE%BF%E0%AE%AF_%E0%AE%85%E0%AE%B1%E0%AE%BF%E0%AE%B5%E0%AE%BF%E0%AE%AF%E0%AE%B2%E0%AE%BE%E0%AE%B3%E0%AE%B0%E0%AF%8D%E0%AE%95%E0%AE%B3%E0%AF%8D)

பகுப்பு:1940 பிறப்புகள்
பகுப்பு:வாழும் மக்கள்
பகுப்பு:பெண் வரலாற்றாளர்கள்
பகுப்பு:கனடிய அறிவியலாளர்கள்
நடுங்கும் மரம்

**பாப்புலசு திரெமுலாய்ட்சு** (*Populus tremuloides*) என்பது வட அமெரிக்காவின் குளிர்ச்சியான பகுதிகளில் மட்டுமே காணப்படும் இலையுதிர் மரமாகும். இது ஆசுபென் என்ற பொதுவான பெயரால் குறிப்பிடப்படும் பல சிற்றினங்களில் ஒன்றாகும். இது பொதுவாக அமெரிக்க காட்டரசு, தங்கமலை காட்டரசு, நடுங்கும் காட்டரசு, நடுங்கும் நெட்டிலிங்கம் என அழைக்கப்படுகிறது. 

## மரத்தின் அமைவு
இம்மரம் 80 முதல் 100 அடி உயரம் (25-30மீ) வரை வளரக்கூடியது. ஈரமான இடங்களில் மிக வேகமாக வளரக்கூடியது. இவற்றின் பூக்கள் ஒரு பாலின. ஆண் மரம் வேறு, பெண் மரம் வேறு. மகரந்தச் சேர்க்கை காற்றின் மூலம் நடைபெறும். விதைகள் சிறியவை பஞ்சு போன்ற மயிர்கள் குஞ்சமாக வளர்ந்திருக்கும்.

## இலை அமைவு
இம்மரத்தின் இலைகள் மெல்லிய கிளைகளில் தொங்கிக் கொண்டிருக்கும். இலைகள் முக்கோண வடிவமாகவோ (அ) முட்டை வடிவமாகவோ இருக்கும். இதனுடைய பச்சையான இலைகள் இலையுதிர்க் காலத்தில் மஞ்சள் நிறமாக மாறும். காற்று மென்மையாக வீசினாலும் இவ்விலைகள் நடுங்குவது போல விடவிட என்று அசையும். மழைத்துளி விழுவது போன்ற சிறிய மென்காற்றுக்கும் இதன் இலைகள் அசைந்தாடும். இதனால் இம்மரம் பூமி அதிர்ச்சியை முன் கூட்டியே தெரிந்துகொள்ளும்.

## காணப்படும் பகுதி
இம்மரம் வெண்மையாகவும் மென்மையாகவும் இருக்கும் இவை பெட்டியும், காகிதம் செய்யவும் பயன்படுகிறது. இம்மரங்கள் வட அமெரிக்கா, கலிபோர்னியாவில் வளர்கின்றன.

## பெருமை
இம்மரம் உட்டா மாநில மரமாகும்.

## மேற்கோள்கள்

## வெளி இணைப்புகள்
*US Forest Service Fire Effects Information System: ''Populus tremuloides''
*Alberta Forest Genetic Resources Council: ''Populus tremuloides''
*Interactive Distribution Map for ''Populus tremuloides'' 
*Farrar, John Laird. *Trees In Canada*. Fitzhenry and Whiteside, 1995
*Hickman, James C., ed. *[http://ucjeps.berkeley.edu/cgi-bin/get_JM_treatment.pl?7038,7039,7044 The Jepson Manual: Higher Plants of California]*, . University of California Press, 1993.

பகுப்பு:மரங்கள்
பகுப்பு:துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
சாமிப்பட்டி

**சாமிப்பட்டி** (*Samipatti*) என்பது இந்தியாவின் தமிழ்நாடு மாநிலத்தில் உள்ள தஞ்சாவூர் மாவட்டத்தின் ஒரத்தநாடு தாலுகாவில் அமைந்துள்ள  ஒரு கிராமமாகும்.

## மக்கள் தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள்தொகைக்  கணக்கெடுப்பு அறிக்கையின்படி, சாமிப்பட்டி கிராமத்தின் மக்கள் தொகை 704 ஆகும். இம்மக்கள் தொகையில் 335 ஆண்களும் 369 பெண்களும் இருந்தனர். மொத்தமாக 157 குடும்பங்கள் இங்கு வாழ்ந்தன. 

சாமிப்பட்டி கிராமத்தின் மொத்த மக்கள் தொகையில் 14.77% பேர் 0-6 வயதுக்குட்பட்டவர்களாக இருந்தனர். குழந்தைகளின் மக்கள் தொகை 104 ஆகும். மாநில சராசரியான 996-என்பதற்கு எதிராக இங்கு பெண் பாலின விகிதம் 1101 ஆக உள்ளது. தமிழ்நாட்டின் மாநில சராசரியான 943 உடன் ஒப்பிடும்போது, ​​இக்கிராமத்தின் குழந்தை பாலின விகிதம் சுமார் 1167 ஆக உள்ளது. 

தமிழ்நாட்டுடன் ஒப்பிடும்போது சாமிப்பட்டி  கிராமத்தில் எழுத்தறிவு விகிதம் குறைவாக உள்ளது. 2011 ஆம் ஆண்டில், தமிழ்நாட்டின் எழுத்தறிவு விகிதம் 80.09% ஆக இருந்தபோது, ​​கிராமத்தின் எழுத்தறிவு விகிதம் 73.83% ஆக இருந்தது. இதில் ஆண்களின் எழுத்தறிவு விகிதம் 83.97% ஆகவும், பெண்களின் எழுத்தறிவு விகிதம் 64.54% ஆகவும் இருந்தது.

சாமிப்பட்டி கிராமத்தின் மொத்த மக்கள் தொகையில் பட்டியல் சாதியினர் 26.28% இருந்தனர்.  சாமிப்பட்டி கிராமத்தில் தற்போது பட்டியல் பழங்குடியினர் 2.27 சதவீதம் பேர் இருந்தனர். 
 
## மேற்கோள்கள்

பகுப்பு:தஞ்சாவூர் மாவட்டத்திலுள்ள ஊர்களும் நகரங்களும்
எச்.எஸ் .சிவசங்கர்

எச்.எஸ். சிவசங்கர் கர்நாடகா மாநிலத்தில் இருந்து தேர்ந்தெடுக்கப்பட்ட இந்திய அரசியல்வாதி  ஆவார். அவர் கர்நாடகா சட்டமன்றத்தில் உறுப்பினராக உள்ளார்.

## Political Party
ற்

## மேற்கோள்கள்

பகுப்பு:வாழும் மக்கள்
சியோனி சட்டமன்றத் தொகுதி

**சியோனி சட்டமன்றத் தொகுதி** (*Seoni Assembly constituency*) இந்தியாவின் மையப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும். இத்தொகுதி சியோனி மாவட்டத்தில் அமைந்துள்ளது. பாலாகாட் மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 115 ஆகும்.

## தற்போதைய சட்டமன்ற உறுப்பினர்
சிவ்னி சட்டமன்றத் தொகுதியின் தற்போதைய உறுப்பினராக பாரதிய ஜனதா கட்சியைச் சேர்ந்த *தினேஷ் முனமுன் ராய்* இருக்கிறார்.

## மேற்கோள்கள்

பகுப்பு:மத்தியப் பிரதேச சட்டமன்றத் தொகுதிகள்
பகுப்பு:சிவனி மாவட்டம்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்